**6. pielikums**

atklāta konkursa

“Audiovizuālā aprīkojuma sistēmas piegāde un uzstādīšana”

(ID Nr. LU 2018/46\_ERAF) nolikumam

PIEGĀDES LĪGUMS Nr. \_\_\_\_\_\_\_

PROJEKTS

Rīgā 2018. gada \_\_\_.\_\_\_\_\_\_\_\_\_\_\_

**Latvijas Universitāte**, reģistrēta Izglītības iestāžu reģistrā 2000. gada 2. februārī ar Nr. 3341000218, juridiskā adrese: Raiņa bulvāris 19, Rīga, LV-1586, pievienotās vērtības nodokļa maksātāja reģistrācijas numurs: LV90000076669 (turpmāk tekstā – LU vai Pasūtītājs) tās *<amats vārds uzvārds>* personā, kurš rīkojas saskaņā ar \_\_\_\_\_\_\_\_\_\_\_\_\_, no vienas puses, un

**<Piegādātāja nosaukums>*,*** *reģ.Nr.*\_\_\_\_\_\_\_\_\_\_\_\_\_*,* juridiskā adrese:\_\_\_\_\_\_\_\_\_\_\_\_\_, tā *<amats vārds uzvārds>* personā, kurš darbojas uz \_\_\_\_\_\_\_\_\_\_\_\_\_ pamata (turpmāk tekstā – Piegādātājs), no otras puses,

abi kopā un katrs atsevišķi turpmāk tekstā – Puse, Puses,

ņemot vērā to, ka:

* Līgums tiek finansēts no Eiropas Reģionālās attīstības fonda projekta Nr.1.1.1.4/17/I/015 “Latvijas Universitātes pētniecības infrastruktūras modernizācija un resursu koncentrācija viedās specializācijas jomās”, projekta Nr.8.1.1.0/17/I/010 “Latvijas Universitātes STEM studiju virzienu infrastruktūras modernizācija un resursu koncentrācija” un LU budžeta līdzekļiem, lai nodrošinātu LU Akadēmiskā centra jaunbūvējamās Zinātņu mājas aprīkošanu;
* Zinātņu mājas projekts ir daļa no Eiropas Investīciju bankas (turpmāk tekstā – EIB) finansēta stratēģiskas nozīmes projekta – LU Akadēmiskā centra attīstības II posma, kas uzliek par pienākumu Pusēm ievērot EIB Krāpšanas apkarošanas politikas nosacījumus,

pamatojoties uz atklātakonkursa“Audiovizuālā aprīkojuma sistēmas piegāde un uzstādīšana”(ID Nr. LU 2018/46\_ERAF) (turpmāk tekstā – Iepirkums) rezultātiem, noslēdz šādu līgumu (turpmāk tekstā – *Līgums*):

**1. Līguma priekšmets**

* 1. Pasūtītājs pasūta un maksā nolīgto Līguma summu, bet Piegādātājs saskaņā ar Līgumu, Tehnisko specifikāciju (1. pielikums), Tehnisko piedāvājumu (2. pielikums) un Finanšu piedāvājumu (3. pielikums) piegādā un uzstāda audiovizuālā aprīkojuma sistēmu (turpmāk – Preces).
  2. Piegādātājs apliecina, ka Preces atbilst spēkā esošajos normatīvajos aktos noteiktajiem standartiem un Preču kvalitātes un atbilstības prasībām, kā arī Preču ražotāja sniegtajai informācijai (marķējums, tehniskā dokumentācija, uzglabāšanas noteikumi u.tml.), kā arī apliecina, ka piegādās jaunas un nelietotas Preces.
  3. Gadījumā, ja Līguma saskaņošanas vai tā izpildes laikā Preču ražotājs pārtrauc Piegādātāja piedāvājumā esošo Preču ražošanu vai piegādi, par ko Piegādātājs var uzrādīt ražotāja vai tā pilnvarotā pārstāvja apliecinājumu, Piegādātājs piedāvā Pasūtītājam un Pasūtītājs var piekrist, ka Piegādātājs piegādā līdzvērtīgas vai labākas Preces. Piegādātājs piekrīt, ka šādā gadījumā piegādātās Preces būs atbilstošas visām Iepirkumā noteiktajām prasībām, to tehniskā specifikācija, savietojamība un funkcionālie parametri nebūs sliktāki kā Iepirkumā prasītie (atbilstību šādos gadījumos nosaka, saskaņojot ar Pasūtītāju). Piegādātājs garantē, ka šajā gadījumā Preču cena netiks paaugstināta un tiks ievēroti visi pārējie Iepirkuma noteikumi.
  4. Līguma 1.1. punktā minētie pielikumi ir Līguma neatņemamas sastāvdaļas

**2. Līguma summa un norēķinu kārtība**

* 1. Līguma summa par Preču piegādi ir \_\_\_\_\_\_\_\_\_\_\_ EUR (*summa vārdiem*) bez pievienotās vērtības nodokļa (turpmāk tekstā – PVN). Preču vienas vienības cenas ir noteiktas Līguma 2. pielikumā un nevar tikt paaugstinātas. Līguma darbības laikā Pasūtītājs atbilstoši nepieciešamībai ir tiesīgs pasūtīt Preču papildu vienības, attiecīgi palielinot Līguma summu, par to noslēdzot atsevišķu vienošanos.
  2. Papildus Līguma summai Pasūtītājs maksā Piegādātājam PVN, kas ir \_\_\_\_\_\_\_ EUR (*summa vārdiem*) normatīvajos aktos noteiktajā kārtībā un apmērā PVN (norādīt procentu).
  3. Līguma 2. pielikumā norādītās Preču vienību cenas ir nemainīgas visā Līguma darbības laikā. Pasūtītājs maksā Piegādātājam par pieņemtajām faktiski piegādātajām un uzstādītajām Precēm. Piegādātājs apzinās Līgumā noteikto piegādes termiņu un to, ka Pasūtītājam nav pienākuma pagarināt Līguma izpildes termiņu, tādēļ Piegādātājs Līguma summā ir iekļāvis jebkādas izmaksas, kas saistītas ar Preču piegādi un uzstādīšanu, tai skaitā izmantotajiem papildu resursiem līguma savlaicīgai un pienācīgai izpildei.
  4. Piegādātājam pēc Līguma noslēgšanas ir iespēja saņemt avansa maksājumu, kas nav lielāks kā 20% (divdesmit procenti) apmērā no Līguma summas, t.i., \_\_\_\_\_\_\_\_\_\_ EUR (summa vārdiem). Pasūtītājs izmaksā avansu uz Piegādātāja iesniegtajā rēķinā norādīto kredītiestādes kontu 10 (desmit) darba dienu laikā pēc rēķina un avansa atmaksas garantijas saņemšanas. Avansa atmaksas garantiju Piegādātājs noformē atbilstoši Līguma 4. pielikumā noteiktajām prasībām. Piegādātājs atmaksā avansu proporcionāli veiktajām Preču piegādēm vai ātrāk.
  5. Samaksu par veiktajām Preču piegādēm Pasūtītājs veic 30 (trīsdesmit) dienu laikā pēc Preču nodošanas – pieņemšanas akta (turpmāk tekstā – Akts) abpusējas parakstīšanas, attiecīga rēķina un Preces garantijas laika nodrošinājuma, kas iesniegts atbilstoši Līguma 4. pielikuma noteikumiem, saņemšanas, veicot naudas pārskaitījumu uz rēķinā norādīto kredītiestādes kontu. Ja piegāde tiek veikta pa daļām, garantijas laika nodrošinājums iesniedzams pie pirmās Preču piegādes daļas, attiecīgi nodrošinot garantijas laika nodrošinājuma spēkā esamību visā Preču garantijas laikā.
  6. Maksājums tiek uzskatīts par izpildītu ar brīdi, kad tas ieskaitīts Piegādātāja norēķinu kontā.
  7. Piegādātājs izstrādā Aktu un rēķinu atbilstoši Līguma 2.8. punktā norādītajai informācijai, norādot Iepirkuma nosaukumu un identifikācijas numuru, kā arī Līguma datumu un numuru. Ja Piegādātājs nav iekļāvis šajā punktā noteikto informāciju Aktā un rēķinā, Pasūtītājam ir tiesības prasīt Piegādātājam veikt atbilstošas korekcijas un līdz brīdim, kamēr Piegādātājs nav novērsis nepilnības, neapmaksāt Piegādātājam pienākošos summu. Šajā punktā paredzēto tiesību izmantošana neapmaksāt Piegādātāja rēķinu nav uzskatāma par savlaicīgu rēķinu nesamaksu, kas radītu Piegādātājam tiesības saņemt līgumsodu vai jebkādu zaudējumu atlīdzību.
  8. Līgumasummas apmaksa tiek finansēta no Eiropas Reģionālās attīstības fonda projekta Nr.1.1.1.4/17/I/015 “Latvijas Universitātes pētniecības infrastruktūras modernizācija un resursu koncentrācija viedās specializācijas jomās”, projekta Nr.8.1.1.0/17/I/010 “Latvijas Universitātes STEM studiju virzienu infrastruktūras modernizācija un resursu koncentrācija” līdzekļiem.

**3. Preču piegādes noteikumi un termiņi**

* 1. Piegādātājs Preču piegādi un uzstādīšanu veic 2 (divu) mēnešu laikā no Līguma abpusējas parakstīšanas dienas. Ja Līguma 3.2. punktā norādītās ēkas būvdarbu izpildes termiņš tiek pagarināts, Preču piegādes termiņš var tikt pagarināts proporcionāli būvdarbu izpildes termiņa pagarinājumam, par to noslēdzot atsevišķu vienošanos. Preču papildu vienību pasūtīšanas gadījumā Preču piegādes termiņš tiek skaitīts no attiecīgās vienošanās abpusējas parakstīšanas dienas.
  2. Preču piegādes adrese ir jaunbūvētā LU Akadēmiskā centra Zinātņu māja, Jelgavas ielā 1, Rīgā.
  3. Pasūtītājs 1 (vienas) nedēļas laikā pēc Līguma abpusējas parakstīšanas dienas iesniedz Piegādātājam būvdarbu izpildes sadalījumu pa telpu grupām. Piegādātājs 1 (vienas) nedēļas laikā pēc minētās informācijas saņemšanas no Pasūtītāja izstrādā un iesniedz Pasūtītājam saskaņošanai Preču piegādes un uzstādīšanas grafiku.
  4. Jebkādas izmaksas, kas saistītas ar Preču piegādi, ir ietvertas Līguma summā, un Pasūtītājam tās nav atsevišķi jāatlīdzina Piegādātājam.
  5. Līgums stājas spēkā pēc tā abpusējas parakstīšanas un Līguma izpildes nodrošinājuma saņemšanas un ir spēkā līdz <datums> (ieskaitot) vai līdz abpusējai saistību izpildei. Līguma izpildes nodrošinājums jāiesniedz ne vēlāk kā 2 (divu) nedēļu laikā pēc Līguma abpusējas parakstīšanas dienas

**4. Preču pieņemšanas kārtība**

* 1. Piegādātājs Preces Pasūtītājam nodod kopā ar dokumentāciju, kas satur Preču raksturojumu, īpašības un lietošanas noteikumus – Instrukcijas, rokasgrāmatas papīra formātā vai CD latviešu, krievu vai angļu valodā. Preču atbilstību Preču piegādes dokumentā norādītajam Pasūtītājs apstiprina ar savu parakstu uz attiecīgā dokumenta. Pie Preču nodošanas tiek pārbaudīts tās sortiments un daudzums. Kopā ar Preču piegādes dokumentu Piegādātājs iesniedz Pasūtītājam no savas puses parakstītu Aktu (Līguma 7. pielikums).
  2. Pasūtītājs Preču un piegādes atbilstību Līguma noteikumiem pārbauda 10 (desmit) darba dienu laikā pēc Preču un attiecīga Akta no Piegādātāja saņemšanas dienas. Minētajā termiņā Pasūtītājam ir tiesības izteikt pretenzijas par Preču vai piegādes kvalitātes neatbilstību (turpmāk tekstā – Defekti) Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs paraksta Aktu.
  3. Ja Pasūtītājs, pārbaudot Preču vai piegādes atbilstību, konstatē Defektus, vai Piegādātājs Līguma 3.1. apakšpunktā noteiktajā termiņā piegādājis daļu no Preču kopējā apjoma, tiek noformēts Defektu akts un nosūtīts Piegādātājam, norādot Defektu būtību. Pasūtītājs nepieņem Preces, kas neatbilst Līguma noteikumiem.
  4. Piegādātājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preču un piegādes pieņemšana Līgumā noteiktajā kārtībā.
  5. Jebkādu Defektu aktā minēto Defektu novēršanu Piegādātājs veic par saviem līdzekļiem un Pasūtītājam nav pienākums atlīdzināt Piegādātājam jebkādus tā izdevumus, kas radušies saistībā ar Defektu novēršanu.
  6. Ja Pasūtītājs ir konstatējis Defektus, kurus Piegādātājs neatzīst par Defektiem un Defektu konstatēšanai var būt nepieciešamas īpašas zināšanas, Pasūtītājs Preču novērtēšanai ir tiesīgs pieaicināt ekspertu. Eksperta vērtējums ir saistošs gan Piegādātājam, gan Pasūtītājam.
  7. Ja pieaicinātais eksperts konstatē, ka Preču Defekti radušies Piegādātāja vainas dēļ, Piegādātājs novērš Defektus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumu, kas saistīti ar eksperta pieaicināšanu, atlīdzināšanas termiņu vai arī Piegādātājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs ietur no Piegādātājam izmaksājamām summām.

**5. Pasūtītāja tiesības un pienākumi**

* 1. Pasūtītājs maksā par Precēm Līgumā noteiktajā termiņā un apmērā. Pasūtītājs veic tikai to Preču vai tās daļas apmaksu, kas piegādāta Līgumā noteiktajā kārtībā.
  2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, piegādes laiku vai apstākļiem, kas varētu kavēt piegādi.
  3. Pasūtītājam ir pienākums pieņemt Preces un parakstīt Aktu, ja Preces ir piegādātas saskaņā ar Līguma noteikumiem.
  4. Pasūtītājam ir pienākums pirms Līguma izpildes uzsākšanas iepazīstināt Piegādātāju ar Pasūtītāja iekšējās kārtības un ugunsdrošības noteikumiem Pasūtītāja teritorijā un telpās.
  5. Pasūtītājam ir tiesības pieprasīt Piegādātājam iesniegt visu ar Līguma izpildi saistīto finanšu dokumentāciju, lai pārbaudītu atbilstību EIB Krāpšanas apkarošanas politikas nosacījumiem.

**6. Piegādātāja tiesības, pienākumi un garantijas**

* 1. Piegādātājs veic kvalitatīvu, savlaicīgu un atbilstošu Preču piegādi Līgumā noteiktajā kārtībā saskaņā ar Līguma noteikumiem un Latvijas Republikā spēkā esošajiem normatīvajiem aktiem.
  2. Piegādātājs ievēro ražotāja un Latvijas Republikas normatīvo aktu noteiktās Preču transportēšanas, uzstādīšanas un nodošanas ekspluatācijā prasības.
  3. Piegādātājs savāc no Pasūtītāja un nodrošina Preču iepakojuma utilizāciju videi draudzīgā veidā par saviem līdzekļiem.
  4. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, piegādes laiku vai apstākļiem, kas varētu kavēt Piegādi, tai skaitā nodrošināt Pasūtītājam iepazīšanos ar Preču paraugeksemplāriem vai atsevišķu Preču sastāvdaļu materiālu atbilstoši Līguma 5.3. punkta noteikumiem.
  5. Piegādātājs veic Pasūtītāja darbinieku instruktāžu darbam ar piegādātajām Precēm.
  6. Piegādātājam Pasūtītāja darbinieku instruktāžai jāizmanto kvalitatīva, pilnvērtīga, kompetenta un uzskatāma informācija par Precēm (darbs ar Precēm, funkcionālās īpašības, iespējas u.c.).
  7. Piegādātājs pēc instruktāžas veikšanas iesniedz Pasūtītājam Piegādātāja parakstītu apmācību veikšanu apliecinošu dokumentu.
  8. Piegādātājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Piegādātājs tiek iepazīstināts pirms piegādāto Preču uzstādīšanas uzsākšanas.
  9. Piegādātājs ir atbildīgs par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, ievēro darba drošības prasības un citus Pasūtītāja norādījumus. Pasūtītājs nav atbildīgs par sekām un zaudējumiem, kas Piegādātājam, tā personālam, piesaistītajiem apakšuzņēmējiem vai jebkādām citām trešajām personām, kas kopā ar Piegādātāju nodrošina Līguma izpildi, vai trešajām personām rodas no tā, ka Piegādātāja personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, pārkāpj vai neievēro darba drošības prasības vai Pasūtītāja norādījumus.
  10. Piegādātājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
  11. Piegādātājs apzinās, ka Pasūtītājam ir nozīmīga Līguma 2.8. punktā minēto projektu finansējuma saņemšana, tāpēc Piegādātājs apņemas pienācīgi veikt visas no tā atkarīgās un tā kontrolē vai ietekmē esošās darbības, lai nekādā veidā netiktu apdraudēta Pasūtītāja iespēja saņemt šā projekta finansējumu. Ja Piegādātāja vainas dēļ Pasūtītājam Līgumā minēto projektu ietvaros tiek piemērota finanšu korekcija, Piegādātājs atlīdzina Pasūtītājam izdevumus piemērotās finanšu korekcijas apmērā. Finanšu korekcijas summu Pasūtītājs ir tiesīgs vienpusēji, par to rakstveidā paziņojot Piegādātājam, ieturēt no saskaņā ar Līgumu Piegādātājam izmaksājamajām summām.
  12. Piegādātājam ir pienākums ziņot Pasūtītājam par konstatētajām darbībām, kas var būt neatbilstošas EIB Krāpšanas apkarošanas politikas nosacījumiem. Piegādātājam ir pienākums pēc Pasūtītāja pieprasījuma iesniegt Pasūtītājam visu ar Līguma izpildi saistīto finanšu dokumentāciju.

**7. Preču garantijas nosacījumi**

* 1. Piegādātājs apliecina, ka Līguma izpildē tam ir saistoši Līgumā noteiktie nosacījumi attiecībā uz garantijas apkalpošanu Preču garantijas laikā.
  2. Precēm to ekspluatācijas vietā garantijas laiks mēnešos no attiecīgā Akta abpusējas parakstīšanas dienas ir norādīts Tehniskajā specifikācijā (Līguma 1. pielikums).
  3. Garantijas laikā Piegādātāja pienākums ir par saviem līdzekļiem Preces Defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc Defekta pieteikšanas vai pēc Pušu vienošanās ne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas. Servisa reakcijas laiks – 2 (divu) darba dienu laikā pēc izsaukuma saņemšanas. Ja Defektu novēršanas termiņš ir ilgāks par 20 (divdesmit) darba dienām, Piegādātājam bez atlīdzības ir pienākums pēc Pasūtītāja pieprasījuma uz Defektu novēršanas laiku aizvietot bojāto Preci ar tādu pašu vai funkcionalitātes ziņā ekvivalentu preci.
  4. Ja attiecīgai Precei Pasūtītājs konstatē Defektu vairāk kā 2 (divas) reizes, Pasūtītājam ir tiesības pieprasīt Piegādātājam un Piegādātājam uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma nosūtīšanas, nomainīt attiecīgo Preci pret jaunu.
  5. Pasūtītājs Defektus var pieteikt pa tālruni \_\_\_\_\_\_\_\_\_\_\_ darba dienās no plkst. 9:00 – 17:00, vai pa e-pastu \_\_\_\_\_\_\_\_\_\_\_\_\_. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst. 9:00.

**8. Nepārvarama vara**

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst, un kuriem iestājoties Puses objektīvi nespēj izpildīt uzņemtās saistības.
  2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
  3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atkāpties no līguma un Puses vienojas par taisnīgu Līguma izbeigšanu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

**9. Pušu atbildība**

* 1. Par katru nokavēto Preču piegādes vai Defektu novēršanas dienu Piegādātājs maksā Pasūtītājam līgumsodu 0,5% (piecas desmitdaļas procenta) apmērā no Līguma summas, bet ne vairāk par 10% (desmit procenti) no Līguma summas.
  2. Ja Pasūtītājs Līguma paredzētajā termiņā un apjomā neveic maksājumu par Precēm, Pasūtītājs maksā Piegādātājam līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda. Šis noteikums nav maksājuma neveikšanai saskaņā ar Līguma 2.7. punktu.
  3. Līgumsoda samaksa neatbrīvo Puses no saistību pilnīgas izpildes un pienākuma atlīdzināt zaudējumus.
  4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
  5. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
  6. Ja Piegādātājs ir nodarījis bojājumus jaunbūvētajai LU Akadēmiskā centra Zinātņu mājai, Jelgavas ielā 1, Rīgā, Piegādātājs sedz bojājumu novēršanas darbu izdevumus par saviem līdzekļiem atbilstoši Pasūtītāja iesniegtajai tāmei, iepriekš ar Pasūtītāju saskaņojot bojājumu novēršanas termiņu.
  7. Piegādātājs, parakstot Līgumu, apliecina, ka apzinās Līguma izpildes termiņus, to izpildes obligātumu, lai nodrošinātu Pasūtītāja izmaksu attiecināmību un apņemas izpildīt Līgumu noteiktajā termiņā. Pasūtītājam nav pienākums pagarināt Līgumā noteikto Preču piegādes termiņu.
  8. Pusēm ir pienākums ievērot EIB Krāpšanas apkarošanas politikas nosacījumus attiecībā uz aizliegtas rīcības (korupcijas, krāpšanas, slepenu vienošanos, spaidu, šķēršļu likšanas, nelikumīgi iegūtu līdzekļu legalizēšanas un terorisma finansēšanas) novēršanu un izskaušanu.

**10. Konfidencialitāte**

* 1. Puses apņemas ievērot konfidencialitāti savstarpējās attiecībās, tajā skaitā:
     1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
     2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
     3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
  2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu.
  3. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

**11. Līguma grozīšana un izbeigšana**

* 1. Visi grozījumi, papildinājumi Līgumā, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
  2. Līguma darbības laikā Puses nav tiesīgas veikt būtiskus Līguma grozījumus, izņemot Publisko iepirkuma likuma 61. panta pirmajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti Publisko iepirkuma likuma 61. panta piektajā daļā minētajā gadījumā.
  3. Piegādātājs ir tiesīgs aizstāt Līgumā norādīto Preci ar citu tās modeli, ja Piegādātāja piedāvājumā norādītā Preces modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Preces ražotājs vai izplatītājs, vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Piegādātājs var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā (Līguma 1. pielikums) noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu.
  4. Līgumu pirms termiņa var izbeigt Pusēm savstarpēji rakstveidā par to vienojoties.
  5. Pasūtītājam ir tiesības vienpusējā kārtā atkāpties no Līguma, nosūtot Piegādātājam rakstisku paziņojumu vismaz 10 (desmit) darba dienas iepriekš, šādos gadījumos:
     1. ja Piegādātājs nav iesniedzis Pasūtītājam Līguma izpildes nodrošinājumu Līgumā noteiktajā termiņā (tai skaitā, ja iesniegtais līguma izpildes nodrošinājums ir zaudējis spēku, atcelts un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz pasūtītājam pieņemamiem noteikumiem);
     2. ja Piegādātājs atkārtoti nepilda Līgumā noteiktās prasības;
     3. ja Piegādātājam ir uzsākts maksātnespējas process vai tā darbība tiek izbeigta vai pārtraukta;
     4. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  6. Lai novērstu neatbilstoši veiktu izmaksu risku **Eiropas Reģionālās attīstības** fondu finansētā projektā, Pasūtītājam ir tiesības vienpusēji izbeigt Līgumu, nosūtot Piegādātājam rakstisku paziņojumu vismaz 20 (divdesmit) darba dienas iepriekš, šādos gadījumos:
     1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
     2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma;
     3. ja līgumsods par Preču piegādi vai Defektu novēršanas kavējumu ir sasniedzis 10% (desmit procentus) un Piegādātājs turpina bez objektīva attaisnojuma nepildīt savas Līgumā noteiktās saistības.
  7. Līguma izbeigšana Līguma 11.6. punktā minētajos gadījumos nav pamats zaudējumu atlīdzības vai cita veida kompensācijas izmaksai Piegādātājam vai jebkādu sankciju piemērošanai Pasūtītājam.
  8. Ja Piegādātājs nepilda ar Līgumu uzņemtās saistības, izņemot saistības, kas noteiktas Līguma 9.1. punktā, vai ja Līgums tiek pārtraukts Piegādātāja vainas dēļ, Piegādātājam ir pienākums maksāt Pasūtītājam līgumsodu 10 % apmērā no Līguma summas.

**12. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**

* 1. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
  2. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
  3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta pirmajā daļā vai otrās daļas 1. punktā minētajiem pretendentu izslēgšanas gadījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst PIL 42. panta pirmajā daļā vai otrās daļas 1. punktā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  5. Pārbaudot jaunā apakšuzņēmēja atbilstību, pasūtītājs piemēro PIL 42. panta noteikumus. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
  6. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (iepirkuma līguma puses) personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

**13. Nobeiguma noteikumi**

* 1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
  2. Pusēm 1 (vienas) nedēļas laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar Pasūtītāja parakstu.
  3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt Latvijas Republikas vispārējās jurisdikcijas tiesā, atbilstoši Latvijas Republikas normatīvo aktu prasībām.
  4. Līgums izstrādāts latviešu valodā, divos eksemplāros. Abiem Līguma eksemplāriem ir vienāds juridisks spēks. Viens Līguma eksemplārs glabājas pie Pasūtītāja, otrs – pie Piegādātāja.
  5. Visos citos jautājumos, ko neregulē Līguma noteikumi, Puses piemēro spēkā esošo Latvijas Republikas normatīvo aktu noteikumus.
  6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
  7. Līgumam pievienoti šādi pielikumi:
     1. 1. pielikums – Tehniskā specifikācija;
     2. 2. pielikums – Finanšu piedāvājums;
     3. 3. pielikums – Tehniskais piedāvājums;
     4. 4. pielikums – Saistību izpildes nodrošinājuma noteikumi;
     5. 5. pielikums – Preču defektu konstatācijas akta forma;
     6. 6. pielikums –Preču piegādes termiņa nokavējuma konstatācijas akta forma;
     7. 7. pielikums – Preču nodošanas – pieņemšanas akta forma;
     8. 8. pielikums – EIB projekta izpildes prasības.

**14. Pušu pārstāvji**

* 1. No Pasūtītāja puses: (*vārds, uzvārds, tālrunis, e-pasts*)
  2. No Piegādātāja puses: (*vārds, uzvārds, tālrunis, e-pasts*)

**15. Pušu rekvizīti**

|  |  |  |
| --- | --- | --- |
| **Pasūtītājs:** |  | **Piegādātājs:** |

**4. pielikums**

\_\_\_.\_\_\_\_\_\_\_\_\_ līgumam

Nr. \_\_\_\_\_\_\_\_\_\_\_\_\_

**SAISTĪBU IZPILDES NODROŠINĀJUMA NOTEIKUMI**

Piegādātājs saistību izpildes nodrošinājumu ir tiesīgs iesniegt kā bankas garantiju vai apdrošināšanas polisi. Nodrošinājumā obligāti jābūt iekļautiem zemāk uzskaitītajiem noteikumiem un nosacījumiem.

1. **Avansa atmaksas nodrošinājums**
   1. Nodrošinājuma devējs apņemas samaksāt Pasūtītāja pieprasīto summu nodrošinājuma summas robežās pēc pirmā rakstiskā Pasūtītāja pieprasījuma, kurā Pasūtītājs norādījis, ka Piegādātājs nav līgumā noteiktā kārtībā atmaksājis avansu pieprasītās summas apjomā.
   2. Nodrošinājuma summa ir vienāda ar avansa summu.
   3. Nodrošinājuma summu var samazināt atbilstoši atmaksātajai avansa summai, atskaitot to no Piegādātāja izrakstītajos rēķinos minētajām summām.
   4. Nodrošinājumam jābūt spēkā no avansa maksājuma datuma līdz laikam, kad Piegādātājs paredzējis pilnībā atmaksāt avansa summu un vēl 28 dienas.
   5. Nodrošinājums ir neatsaucams.
   6. Pasūtītājam nav jāpieprasa nodrošinājuma summa no Piegādātāja pirms prasības iesniegšanas nodrošinājuma devējam.
   7. Nodrošinājumam piemērojami Starptautiskās tirdzniecības kameras noteikumi “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šim nodrošinājumam piemērojami Latvijas Republikas normatīvie akti. Prasības un strīdi, kas saistīti ar šo nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. **Līguma izpildes nodrošinājums**
   1. Nodrošinājuma devējs apņemas samaksāt Pasūtītāja pieprasīto summu nodrošinājuma summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Piegādātājs nav izpildījis noslēgtā iepirkuma līguma saistības;
   2. Nodrošinājuma devējs apņemas samaksāt Pasūtītājam visu nodrošinājuma summu, ja Piegādātājs ne vēlāk kā 10 (desmit) darba dienas pirms nodrošinājuma termiņa beigām nav pagarinājis šo nodrošinājumu līgumā noteiktajā termiņā un kārtībā;
   3. Nodrošinājums ir spēkā 10 (desmit) dienas pēc līgumā paredzēto preču galīgās piegādes.
   4. Nodrošinājuma summa ir 5% (pieci procenti) no līgumcenas bez PVN.
   5. Nodrošinājums ir neatsaucams.
   6. Pasūtītājam nav jāpieprasa nodrošinājuma summa no Piegādātāja pirms prasības iesniegšanas nodrošinājuma devējam.
   7. Nodrošinājumam piemērojami Starptautiskās tirdzniecības kameras noteikumi “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šim nodrošinājumam piemērojami Latvijas Republikas normatīvie akti. Prasības un strīdi, kas saistīti ar šo nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
3. **Garantijas laika nodrošinājums**
   1. Nodrošinājuma devējs apņemas samaksāt Pasūtītājam nodrošinājuma summu defektu novēršanas izmaksu apmērā, ja Piegādātājs nepilda līgumā noteiktās garantijas saistības.
   2. Nodrošinājuma summa ir 2% (divi procenti) no līgumcenas bez PVN.
   3. Nodrošinājums ir spēkā visā garantijas termiņa laikā.
   4. Nodrošinājums ir neatsaucams.
   5. Pasūtītājam nav jāpieprasa nodrošinājuma summa no Piegādātāja pirms prasības iesniegšanas nodrošinājuma devējam.
   6. Nodrošinājumam piemērojami Starptautiskās tirdzniecības kameras noteikumi “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šim nodrošinājumam piemērojami Latvijas Republikas normatīvie akti. Prasības un strīdi, kas saistīti ar šo nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |  |  |
| --- | --- | --- |
| **Pasūtītājs:** |  | **Piegādātājs:** |

**5. pielikums**

\_\_\_.\_\_\_\_\_\_\_\_\_ līgumam

Nr. \_\_\_\_\_\_\_\_\_\_\_\_\_

**PREČU DEFEKTU KONSTATĀCIJAS AKTS**

*Projekts*

Rīgā 2018. gada \_\_\_.\_\_\_\_\_\_\_\_\_\_\_\_\_\_\_

**Latvijas Universitāte**, reģistrēta Izglītības iestāžu reģistrā 2000. gada 2. februārī ar Nr. 3341000218, juridiskā adrese: Raiņa bulvāris 19, Rīga, LV-1586, pievienotās vērtības nodokļa maksātāja reģistrācijas numurs: LV90000076669 (turpmāk tekstā – LU vai Pasūtītājs) tās *<amats vārds uzvārds>* personā, kurš rīkojas saskaņā ar \_\_\_\_\_\_\_\_\_\_\_\_\_, no vienas puses, un

**<Piegādātāja nosaukums>*,*** *reģ.Nr.*\_\_\_\_\_\_\_\_\_\_\_\_\_*,* juridiskā adrese:\_\_\_\_\_\_\_\_\_\_\_\_\_, tā *<amats vārds uzvārds>* personā, kurš darbojas uz \_\_\_\_\_\_\_\_\_\_\_\_\_ pamata (turpmāk tekstā – Piegādātājs), no otras puses,

abi kopā un katrs atsevišķi turpmāk tekstā – Puse, Puses,

pārbaudot piegādāto preču kvalitāti atbilstoši 2018. gada \_\_\_.\_\_\_\_\_\_\_\_\_\_ Piegādes līgumā Nr. \_\_\_\_\_\_\_\_\_\_\_\_\_\_\_\_ (turpmāk – Līgums) noteiktajam, Pasūtītājskonstatē šādus preču defektus:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Piegādātājs, ievērojot Līgumā noteikto, šī Akta 1. punktā norādītos preču defektus novērsīs bez papildu samaksas šādā veidā un termiņā:

2.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Pasūtītājs:** |  | **Piegādātājs:** |

**6. pielikums**

\_\_\_.\_\_\_\_\_\_\_\_\_ līgumam

Nr. \_\_\_\_\_\_\_\_\_\_\_\_\_

**PREČU PIEGĀDES TERMIŅA NOKAVĒJUMA KONSTATĀCIJAS AKTS**

*Projekts*

Rīgā 2018. gada \_\_\_.\_\_\_\_\_\_\_\_\_\_\_\_\_\_\_

**Latvijas Universitāte**, reģistrēta Izglītības iestāžu reģistrā 2000. gada 2. februārī ar Nr. 3341000218, juridiskā adrese: Raiņa bulvāris 19, Rīga, LV-1586, pievienotās vērtības nodokļa maksātāja reģistrācijas numurs: LV90000076669 (turpmāk tekstā – LU vai Pasūtītājs) tās *<amats vārds uzvārds>* personā, kurš rīkojas saskaņā ar \_\_\_\_\_\_\_\_\_\_\_\_\_, no vienas puses, un

**<Piegādātāja nosaukums>*,*** *reģ.Nr.*\_\_\_\_\_\_\_\_\_\_\_\_\_*,* juridiskā adrese:\_\_\_\_\_\_\_\_\_\_\_\_\_, tā *<amats vārds uzvārds>* personā, kurš darbojas uz \_\_\_\_\_\_\_\_\_\_\_\_\_ pamata (turpmāk tekstā – Piegādātājs), no otras puses,

abi kopā un katrs atsevišķi turpmāk tekstā – Puse, Puses,

atbilstoši 2018. gada \_\_\_.\_\_\_\_\_\_\_\_\_\_ Piegādes līgumā Nr. \_\_\_\_\_\_\_\_\_\_\_\_\_\_\_\_ (turpmāk – Līgums) noteiktajam, Pasūtītājskonstatē preču piegādes termiņa nokavējumu:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Piegādātājs, ievērojot Līgumā noteikto, šī Akta 1. punktā norādīto precu piegādās šādā termiņā:

2.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Pasūtītājs:** |  | **Piegādātājs:** |

**7. pielikums**

\_\_\_.\_\_\_\_\_\_\_\_\_ līgumam

Nr. \_\_\_\_\_\_\_\_\_\_\_\_\_

**PREČU NODOŠANAS- PIEŅEMŠANAS AKTS**

*Projekts*

Rīgā 2018. gada \_\_\_.\_\_\_\_\_\_\_\_\_\_\_\_\_\_\_

**Latvijas Universitāte**, reģistrēta Izglītības iestāžu reģistrā 2000. gada 2. februārī ar Nr. 3341000218, juridiskā adrese: Raiņa bulvāris 19, Rīga, LV-1586, pievienotās vērtības nodokļa maksātāja reģistrācijas numurs: LV90000076669 (turpmāk tekstā – LU vai Pasūtītājs) tās *<amats vārds uzvārds>* personā, kurš rīkojas saskaņā ar \_\_\_\_\_\_\_\_\_\_\_\_\_, no vienas puses, un

**<Piegādātāja nosaukums>*,*** *reģ.Nr.*\_\_\_\_\_\_\_\_\_\_\_\_\_*,* juridiskā adrese:\_\_\_\_\_\_\_\_\_\_\_\_\_, tā *<amats vārds uzvārds>* personā, kurš darbojas uz \_\_\_\_\_\_\_\_\_\_\_\_\_ pamata (turpmāk tekstā – Piegādātājs), no otras puses,

abi kopā un katrs atsevišķi turpmāk tekstā – Puse, Puses, atbilstoši 2018. gada \_\_\_.\_\_\_\_\_\_\_\_\_\_ Piegādes līgumā Nr. \_\_\_\_\_\_\_\_\_\_\_\_\_\_\_\_ (turpmāk – Līgums) noteiktajam paraksta šādu Preču nodošanas – pieņemšanas aktu (turpmāk – Akts):

1. Piegādātājs atbilstoši Līgumā noteiktajam ir veicis šādu preču piegādi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Preču piegāde).
2. Piegādātājs apliecina, ka Preču piegāde ir veikta atbilstoši Līgumā noteiktajam.
3. Pasūtītājs konstatē, ka Preču piegāde ir veikta saskaņā ar Līgumā noteikto, kā arī atbilstoši Līgumā noteiktajam termiņam, tādējādi pieņem piegādātās Preces pilnā apmērā par kopējo summu \_\_\_\_\_\_\_\_ EUR (\_\_\_\_\_\_\_\_\_\_) bez pievienotās vērtības nodokļa.
4. Akts ir Pušu noslēgtā Līguma neatņemama sastāvdaļa, sagatavots 2 (divos) eksemplāros, no kuriem viens glabājas pie Pasūtītāja, bet otrs – pie Piegādātāja.

|  |  |  |
| --- | --- | --- |
| **Pasūtītājs:** |  | **Piegādātājs:** |

**8. pielikums**

\_\_\_.\_\_\_\_\_\_\_\_\_ līgumam

Nr. \_\_\_\_\_\_\_\_\_\_\_\_\_

**EIB projekta izpildes prasības**

Ņemot vērā to, ka:

* Līgums tiek finansēts no Eiropas Reģionālās attīstības fonda projekta Nr.1.1.1.4/17/I/015 “Latvijas Universitātes pētniecības infrastruktūras modernizācija un resursu koncentrācija viedās specializācijas jomās” un projekta Nr.8.1.1.0/17/I/010 “Latvijas Universitātes STEM studiju virzienu infrastruktūras modernizācija un resursu koncentrācija” līdzekļiem, lai nodrošinātu Latvijas Universitātes Akadēmiskā centra jaunbūvējamās Zinātņu mājas aprīkošanu,
* Zinātņu mājas projekts ir daļa no Eiropas Investīciju bankas (turpmāk tekstā – EIB) finansēta stratēģiskas nozīmes projekta – LU Akadēmiskā centra attīstības II posma (Zinātņu mājas un Rakstu mājas projektēšana un būvniecība, iekārtu un studiju aprīkojuma nodrošināšana), kas uzliek par pienākumu Latvijas Universitātei ievērot EIB Krāpšanas apkarošanas politikas nosacījumus,
* Līgums tiek slēgts, lai īstenotu EIB finansētu stratēģiskas nozīmes projektu – Latvijas Universitātes Akadēmiskā centra attīstības II posmu (Zinātņu mājas un Rakstu mājas projektēšana un būvniecība, iekārtu un studiju aprīkojuma nodrošināšana),

Ievērojot EIB izvirzītos nosacījumus, piegādātājs Līguma izpildē:

1. Nekavējoties informē EIB par patiesu apgalvojumu, sūdzību vai informāciju attiecībā uz pretlikumīgām darbībām, kas saistītas ar projektu. Pretlikumīgas darbības ir jebkuras no šīm pretlikumīgajām darbībām vai darbības, kas veiktas pretlikumīgiem mērķiem: izvairīšanās no nodokļu nomaksas, nodokļu krāpšana, krāpšana, korupcija, spaidi, slepenas vienošanās, obstrukcija, naudas atmazgāšana, terorisma finansēšana, organizētā noziedzība vai jebkura pretlikumīga darbība, kas var ietekmēt Eiropas Savienības finanšu intereses saskaņā ar piemērojamajiem normatīvajiem aktiem. Vismaz divas darba dienas pirms informācijas nosūtīšanas Eiropas Investīciju bankai piegādātājs nosūta attiecīgo informāciju LU rektoram uz LU mājaslapā pieejamo e-pastu.
2. Atzīst un ievēro EIB tiesības saistībā ar iespējamām pretlikumīgām darbībām pārbaudīt piegādātāja grāmatvedības dokumentus un ierakstus attiecībā uz projektu un izgatavot dokumentu kopijas, ciktāl to pieļauj tiesību akti. Par šādas pārbaudes uzsākšanu piegādātājs vienas darba dienas laikā informē LU rektoru uz LU mājaslapā pieejamo e-pastu.
3. Glabā grāmatvedības dokumentus un ierakstus par visiem finanšu darījumiem un izdevumiem, kas saistīti ar piegādi atbilstoši normatīvo aktu prasībām.